46 Bel butuw hɔ,+ na Nebo abɔ ne mu ase.Wɔde wɔn ahoni asoa mmoa, wɔde asoa mmoa a wɔde wɔn soa nneɛma,+Te sɛ nnesoa duruduru a wɔde asoa mmoa a wɔabrɛ.2 Wɔbɔ wɔn mu ase, na wɔbom butuw hɔ;Wɔrentumi nnye wɔn nnesoa no,*Na wɔn ankasa* nso, wɔbɛkyere wɔn akɔ.3 “Muntie me, O Yakob fi, ne mo a moaka wɔ Israel fi nyinaa,+Mo a meboaa mo fii awo mu, na mesoaa mo fii yafunu mu no.+4 Enkosi wo mpanyinyɛ mu no, mete sɛnea mete;+Enkosi sɛ wubefuw dwen no, mɛkɔ so aturu wo.Sɛnea mayɛ no, meturu wo, mɛsoa wo, na magye wo.+5 Hena na mode me bɛtoto ne ho na ɔne me ayɛ pɛ, anaa mode no besusuw me,+Na ɔne me asɛ?+6 Ebinom hwie sika kɔkɔɔ fi wɔn kotoku mu;Wɔde nsenia* kari dwetɛ.Wɔbɔ ɔtomfo paa, na ɔde yɛ onyame.+Afei wɔbɔ wɔn mu ase, yiw, wɔsom no.*+7 Wɔma so de si wɔn kɔn ho;+Wɔkɔsoɛ si ne sibea, na egyina faako; ɛnkeka ne ho.Entumi ntu ne nan nkɔ baabiara.+Wɔteɛm frɛ no, nanso emmua;Ɛrentumi nnye obi mfi amanehunu mu.+8 Monkae eyi na munnya akokoduru.Momfa nhyɛ mo komam,mo mmaratofo.9 Monkae tete* nneɛma a atwam noSɛ mene Onyankopɔn,* na ɔfoforo biara nni hɔ.Mene Onyankopɔn, na obiara nni hɔ a ɔte sɛ me.+10 Mifi mfiase ka awiei asɛm,Na mifi tete ka nea ensii;+Meka sɛ, ‘Me gyinaesi* bɛba mu ɔkwan biara so,+Na nea ɛsɔ m’ani biara mɛyɛ.’+11 Mɛfrɛ ɔkɔre kɛse afi apuei,*+Na mɛfrɛ ɔbarima bi afi akyirikyiri; ɔno na ɔbɛma me gyinaesi* aba mu.+Makasa, na mɛma aba mu.Mabɔ me tirim, na mɛyɛ nso.+12 Muntie me, mo a mo koma apirim,Mo a mo ne trenee ntam kwan ware.13 Mama me trenee abɛn;Enni akyiri koraa,Na me nkwagye renka akyi.+Mede nkwagye bɛba Sion, na mede m’anuonyam ama Israel.”+
twi_Latn